1355-ben II. János francia király egyik legfontosabb katonai tanácsadójává lépett elő. A következő év márciusában kegyetlenül elnyomta az arrasi lázongást, amely a magas adók miatt tört ki. Áprilisban részt vett II. Károly navarrai király rouen-i letartóztatásában. A poitiers-i csatában egy lovasegységet irányított, amelyet bekerítettek az angolok, és d’Audrehem fogságba esett. A következő négy évben rab volt, mert nem tudta kifizetni az érte kért váltságdíjat.